Diari Oficial de la Generalitat Valenciana


Sumari del DOGV 9352, del 01-06-2022 (2022/4871)

Extracte de la convocatòria de 26 de maig de 2022, de la Cambra de Comerç, Indústria, Serveis i Navegació de València, d'ajudes per al desenvolupament de plans d'implantació de solucions innovadores en el marc del programa «InnoCámaras 2022», cofinançat pel Fons Europeu de Desenvolupament Regional (FEDER) de la Unió Europea i l'Ajuntament de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4871


Data del document
:   17-12-2021

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * ajuda pública

Extracte de la convocatòria de 26 de maig de 2022, de la Cambra de Comerç, Indústria, Serveis i Navegació de València, d'ajudes per al desenvolupament de plans d'implantació de solucions innovadores en el marc del programa «InnoCámaras 2022», cofinançat pel Fons Europeu de Desenvolupament Regional (FEDER) de la Unió Europea i l'Ajuntament de València. [2022/4871]  
  
BDNS (identif.): 629506.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/ge/es/convocatoria/629506  
  
Primer. Beneficiaris  
Pimes i autònoms de la demarcació territorial del terme municipal de València donats d'alta en el Cens de l'IAE.  
  
Segon. Objecte  
Concessió d'ajudes per a desenvolupar plans d'implantació de solucions innovadores en el marc del programa «InnoCámaras», subvencionats en un 50 % per FEDER.  
  
Tercer. Convocatòria  
El text complet d'aquesta convocatòria està a la disposició de les empreses en la seu electrònica de la Cambra de València. A més, pot consultar-se a través de la web www.camaravalencia.com  
En aquesta adreça podrà descarregar-se, juntament amb la convocatòria, la documentació necessària per a realitzar la sol·licitud.  
  
Quart. Quantia  
La quantia de les ajudes econòmiques a atorgar amb càrrec a aquesta convocatòria és de 42.000,00 ?, i el pressupost màxim elegible per empresa és de 7.000 ?, que serà prefinançat íntegrament per l'empresa beneficiària i cofinançat per FEDER al 50 %, per la qual cosa la quantia màxima d'ajuda per empresa serà de 3.500 ?.  
Aquestes ajudes formen part de programa «InnoCámaras», el pressupost màxim del qual d'execució és de 53.592,00 ?, en el marc del Programa operatiu pluriregional d'Espanya 2014-2020, i que inclou els serveis gratuïts de diagnòstic i seguiment. Les accions de seguiment estan cofinançades per l'Ajuntament de València en un 50 %.  
  
  
Cinqué. Termini de presentació de sol·licituds  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i fins a les 14.00 h del dia 15 de setembre de 2022, si bé el termini podrà acurtar-se  en cas d'exhaurir-se el pressupost.  
  
València, 26 de maig de 2022.- El president de la Cambra de Comerç, Indústria, Serveis i Navegació de València: José Vicente Morata Estragués.